jkorsvik/nowiki_second_scrape_merged huggingface dataset:
Knut Knutsen O.A.S.

For andre personer som heter Knut Knutsen, se Knut Knutsen.Knut Knutsen O.A.S. (født 6. oktober 1871, død 5. februar 1946) (O.A.S. står for Ole Andreas' Sønn) var en norsk reder som har betydd meget for Haugesunds utvikling.
Knutsen var eier av et av Haugesunds største dampskipsrederier i 1912, og hadde byens desidert største rederi i 1921. Han var da også en av de største rederne i Norge. Knutsen var aktiv i Rederiforeningen og Norges Rederforbund. Knutsen var lite politisk engasjert, men var likevel formann i havnestyret i Haugesund i en årrekke. Han sto bak en rekke gaver og legater til ulike sosiale og kulturelle formål.
Familien Knutsen har betydd mye for Haugesund. Gaven på 1 million som ble gitt i 1921 av Knut Knutsen OAS og hans kone Elisabeth var forutsetningen for at Haugesund rådhus ble bygd. Gaven ble gitt i anledning Knut Knutsen OAS 50-årsdag. Også parkanlegget som hører til rådhuset er bygget med midler fra familien Knutsen. I 1947 ga Elisabeth Knutsen 1 million kroner til opparbeidelse av rådhusplassen og til utsmykning av rådhuset og rådhusparken.


== Referanser ==
Ronald Dupree

Ronald Edmund Dupree (født 26. januar 1981, Biloxi, Mississippi) er en amerikansk tidligere profesjonell basketballspiller, som blant annet har spilt for for Detroit Pistons i NBA.
Den 2,04 meter høye basketballspilleren ble profesjonell i 2003/2004 sesongen hvor han spilte hos Chicago Bulls. Etter denne sesongen gikk han til Detroit Pistons, men han satt ofte på benken, så derfor ble han byttet til Minnesota Timberwolves hvor han spilte 2005/2006 sesongen. Han gikk så tilbake til Detroit Pistons foran 2006/2007 sesongen


== Referanser ==


== Eksterne lenker ==
(en) Ronald Dupree – euroleague.net 
(en) Ronald Dupree – eurobasket.com 
(en) Ronald Dupree – Basketball-Reference.com
Barnevaksinasjonsprogrammet

Barnevaksinasjonsprogrammet er et helsetiltak i Norge og administreres av Nasjonalt folkehelseinstitutt. Programmet ble introdusert i 1952. Vaksinasjonen foregår enten på helsestasjonen eller på skolen og gir beskyttelse mot 12 forskjellige smittsomme sykdommer: rotavirussykdom, difteri, stivkrampe, kikhoste, poliomyelitt, Haemophilus influenzae type b (Hib), hepatitt B, pneumokokksykdom, meslinger, kusma, røde hunder og humant papillomavirus (HPV). Noen barn tilbys også vaksine mot tuberkulose. Alle disse sykdommene kan være livstruende eller gi alvorlige følgetilstander. Alle vaksiner gis som injeksjoner med sprøyte unntatt vaksine mot Rotavirus som gis i munnen. All vaksinasjon registreres i Det nasjonale vaksinasjonsregisteret SYSVAK.
Fra og med 2018 inngår følgende vaksiner i barnevaksinasjonsprogrammet:


== Referanser ==


== Eksterne lenker ==
Om barnevaksinasjonsprogrammet, fra Folkehelseinstituttet
Krokket under Sommer-OL 1900

Krokket under Sommer-OL 1900. Krokket var olympisk øvelse under sommer-OL i Paris. Det var første og siste gangen det var på OL-programmet. Det var ti deltakere, sju herrer og tre damer, ni av deltakeren var franske og en fra Belgia. De ble konkurrert i tre ulike disipliner; én-kules single, to-kules single og double. Alle medaljene ble vunnet av Frankrike og i doublen var kun et par påmeldt så de ble olympiske mestere uten spill.  


== Medaljer ==


== Medaljevinnerne ==


== Eksterne lenker ==
(en) Croquet at the 1900 Paris Summer Games Arkivert 19. oktober 2012 hos Wayback Machine. på Sports-reference.com
Opasitet

Opasitet (fra middelalderlatin opacitas (genitiv opacitatis) «ugjennomsiktighet», til latin opacus, som har gitt norske opak) er et mål på «ugjennomsiktighet» for elektromagnetisk stråling, f. eks lys, i forskjellige materialer. Et stoff er opakt dersom det har høy opasitet. Når stråling treffer overgangen mellom to stoffer vil det kunne bli reflektert, transmittert eller absorbert. Et opakt materiale har lav transmisjon og største delen av strålingen blir enten absorbert eller reflektert. Opasiteten er avhengig av lysets bølgelengde (og dermed frekvens); Vanlig glass er transparent for synlig lys men opakt for ultrafiolett stråling. Opasiteten vil oftest også være avhengig av mediets temperatur og trykk.
Måleverdien for opasitet betegnes 
  
    
      
        
          κ
          
            ν
          
        
      
    
    {\displaystyle \kappa _{\nu }}
   eller 
  
    
      
        
          κ
          
            λ
          
        
      
    
    {\displaystyle \kappa _{\lambda }}
   for å vise at den ar avhengig av frekvens respektive bølgelengde. Den har dimensjon m−1 og betegner proporsjonal absorpsjonsrate langs en lysbølge.

  
    
      
        
          
            
              ∂
              
                I
                
                  ν
                
              
            
            
              ∂
              x
            
          
        
        =
        −
        
          I
          
            ν
          
        
        
          κ
          
            ν
          
        
      
    
    {\displaystyle {\partial I_{\nu } \over \partial x}=-I_{\nu }\kappa _{\nu }}
  
Man betegner også opasitet som det inverse av transmisjonsgrad som er en materialegenskap.

  
    
      
        O
        =
        
          
            1
            τ
          
        
      
    
    {\displaystyle O={\frac {1}{\tau }}}
  
Man opererer også med ekstinksjonskoeffisient beregnet som:

  
    
      
        E
        =
        lg
        ⁡
        O
      
    
    {\displaystyle E=\lg O}
  
For elektromagnetisk stråling, for eksempel gammastråling i stjerner, kan man også se verdier for midlere vei før absorpsjon.
Opasitet er viktig ved beregning av kjernereaksjoner, spesielt i stjerner og måling av konsentrasjon og dispersjon. Ekstrem frekvensavhengig opasitet viser seg i absobsjonsspekter.


== Referanser ==


== Litteratur ==
Shapiro, Stuart L. & Teukolsky, Saul A. (1983): Black Holes, White Dwarfs, and Neutron Stars, ISBN 0-471-87317-9.
Rybicki, George B. & Lightman, Alan P. (1979): Radiative Processes in Astrophysics, ISBN 0-471-04815-1.
Grubbegata (Oslo)

Se pekerside for flere forekomster av Grubbegata.Grubbegata (1, 4–14) er en gate i bydel St. Hanshaugen. Gaten går fra Grensen gjennom Hammersborg til Fredensborgveien. Grubbegata eksisterte som gate allerede i 1649 og er oppkalt etter en kjøpmann, Ulrik Grubbe, som skal ha bodd i området på 1700-tallet. Navnet finnes i kirkebøker på 1700-tallet. «Grubbe Gade» eller «Grubbe-Gaden» er navngitt på kart fra 1778, 1792, 1811 og 1827. Gateløpet sees også på et kart fra 1680, men uten at navnet er oppgitt.Langs Grubbegata ligger

Norges Høyesterett med adresse Høyesteretts plass 1
Regjeringskvartalet ved Einar Gerhardsens plass
Garasjen til Oslo Hovedbrannstasjon som har adresse Arne Garborgs plass 1
Svenska Margaretakyrkan som har adresse Hammersborg torg 8
Krist kirkegård
KristparkenUnder gaten ved brannstasjonen ligger innløpet der Hammersborggata fra øst går inn i Hammersborgtunnelen.


== Sikringstiltak i Grubbegata ==

Regjeringen har flere ganger foreslått å stenge deler av Grubbegata. Siste forsøk var i 2006. Moderniseringsdepartementet ga oppdraget til Statsbygg. Det ble foreslått  å utarbeide en reguleringsplan, som grunnlag for å gjennomføre en permanent stenging av Grubbegata mellom Høyesteretts plass og Arne Garborgs plass, ved å etablere en fjernstyrt sperre nord for Høyesteretts plass og senkbare pullerter rett nord for Arne Garborgs plass. Begge sperrene skal kunne åpnes ved behov. Oslo kommune likte ikke forslaget. Byrådet støttet ikke Statsbyggs forslag om å stenge Grubbegata. «Jeg kan ikke se at Statsbygg har godtgjort en sikkerhetsgevinst som oppveier et så dramatisk permanent tiltak», sa byråd for byutvikling Merete Agerbak-Jensen.
Byrådet mente at Grubbegata heller kunne sikres med akutte tiltak dersom trusselbildet skulle endres eller andre behov tilsier midlertidige sikkerhetsforbedringer.Den 22. juli 2011 detonerte en bilbombe plassert i en Volkswagen Crafter på Einar Gerhardsens plass etter at bilen hadde blitt kjørt gjennom Grubbegata. Etter dette terrorangrepet har Grubbegata vært stengt for all trafikk.


== Referanser ==


== Litteratur ==
Knut Are Tvedt, red. (2010). «Grubbegate». Oslo byleksikon (5. utg.). Oslo: Kunnskapsforlaget. s. 215-216. ISBN 978-82-573-1760-7.
Aksel Berget Skjølsvik

Aksel Berget Skjølsvik (født 15. mai 1987) er en norsk tidligere fotballspiller som spiller for Brattvåg IL.


== Klubbkarriere ==
Han ble hentet til Molde fra Rosenborg Ballklub foran 2007-sesongen. Skjølsvik startet karrieren i Åndalsnes IF, men signerte for trønderklubben allerede som 16-åring, og fikk sin debut på A-laget i januar 2004 under en treningskamp mot Skeid.
I årene som fulgte spilte Skjølsvik bra på Rosenborgs andrelag i norsk 2.divisjon, et lag som stort sett består av juniorspillere og A-lagets reserver. I 2005 var han en viktig bidragsyter på Rosenborglaget som vant Norgesmesterskapet for juniorer. 
I 2006 ble Skjølsvik omskolert fra midtspiss til indreløper. Godt spill for andrelaget gjorde at han ble forflyttet til troppen som spilte i Tippeligakampen mot Lyn, og senere på sommeren ble han tatt opp i A-stallen.
Skjølsvik gjennomførte en god sesong på andrelaget, men til tross for sølvmedalje i junior-NM, sju seriemål i 2. divisjon og bestemannsprisen for 2006 fikk han ikke fornyet kontrakten med Rosenborg. Til tross for at det allerede var klart at Skjølsvik kom til å forlate Rosenborg ved årsskiftet 2006/2007, fikk han sin offisielle debut for klubben i Royal League-kampen borte mot Helsingborg samme høst. Han fikk ytterligere to kamper i Royal League, samt være med i RBKs showkamp mot Tufte IL i slutten av november – da satte han inn to mål, blant annet ett bak keeperlegenden Erik Thorstvedt.
Skjølsvik er kjent som en hardtspillende og kompromissløs spiller, og i løpet av karrieren har han også fått med seg to kamper for Norges G16-landslag, samt to kamper for Norges G17-landslag.


== Eksterne lenker ==
(en) Aksel Berget Skjølsvik – Transfermarkt 
(en) Aksel Berget Skjølsvik – Soccerway 
(en) Aksel Berget Skjølsvik – FBref 
Spillerprofil hos Fotball.no
Pasquale Marino

Pasquale Marino (født 13. juli 1962) er en italiensk fotballtrener og tidligere fotballspiller.


== Spillerkarriere ==
Han begynte sin karriere som fotballspiller for Marsala i sin egen hjemby. Marino kom aldri høyere i seriespill enn til Serie C1, og avsluttet karrieren som spiller for laget han nå trener, Catania, i 1996/1997. 


== Trenerkarriere ==
Marino begynte i 1997/1998 som trener for Milazzo i Serie D og vant nesten serien i sitt første år, laget kom på sølvplass. Gjennombruddet fikk han med Paternò, som han trenet opp fra Serie D til Serie C1. Etter dette gikk han over til Foggia i Serie C2, som han ledet til Serie C1. Han debuterte i Serie B med Arezzo i 2004/2005 da han overtok etter Mario Somma. Halvveis i sesongen ble han avskjediget og byttet ut med Marco Tardelli, men ble deretter kalt tilbake og ledet laget til de endte på en fjortendeplass. 
Fra 2005 trener han Catania, og i sin første sesong for rossoblu brakte Marino laget tilbake til Serie A etter mer enn 20 år. Som trener hadde han sin første kamp borte mot Cagliari Calcio 10. september 2006, en kamp som endte med seier for Catania.
Pasquale Marino sees som en av de mest interessante unge italienske fotballmanagerne, hans offensive 3-4-3- (eller 4-3-3-) -formasjon, som minner om Zdenek Zemans, er godt kjent.


== Referanser ==


== Eksterne lenker ==
(en) Pasquale Marino – Transfermarkt (manager) 
(en) Pasquale Marino – WorldFootball.net 
(en) Pasquale Marino – Soccerway 
(en) Pasquale Marino – PlaymakerStats.com (manager)
Carlo Ancelotti

Carlo Ancelotti (født 10. juni 1959) er en italiensk fotballtrener som er manager for den spanske klubben Real Madrid CF.Ancelotti har en fortid som fotballspiller i AC Milan, Juventus, Parma, Reggiana og Chelsea FC og har to andreplasser i Serie A fra tiden i Juventus og en andreplass fra tiden i Parma. Han har vunnet Serie A og Mesterligaen med AC Milan.
Ancelottis kontrakt med Milan ble etter Mesterligaseieren 2007 forlenget til 2010. Han var en mulig kandidat til å ta over landslaget etter VM-sluttspillet samme år.Den 1. juni 2009 ble det klart at han skulle overta Premier League-klubben Chelsea. I tiden hos Chelsea FC hjalp han dem til topps i Premier League 2009/10, Community Shield i 2009 og FA-cupen i 2010. Han fikk sparken etter 0-1 borte mot Everton FC den 22. mai 2011. Den 25. mai ble det klart at Ancelotti var ferdig som trener i Real Madrid.
28. september 2017 fikk han sparken som trener for Bayern München.10. desember 2019 fikk han sparken som trener for Napoli.21. desember ble han ansatt som ny manager for den engelske klubben Everton FC.


== Meritter ==


=== Som spiller ===
AS RomaSerie A (1): 1982/1983
Coppa Italia (4): 1979/1980, 1980/1981, 1983/1984, 1985/1986AC MilanSerie A (2): 1987/1988, 1991/1992
Supercoppa italiana (1): 1988
Serievinnercupen (2): 1988/1989, 1989/1990
UEFA Super Cup (2): 1989, 1990
Intercontinental Cup (2): 1989, 1990


=== Som trener ===
JuventusUEFA Intertoto Cup (1): 1999AC MilanSerie A (1): 2003/2004
Coppa Italia (1): 2002/2003
Supercoppa italiana (1): 2004
UEFA Champions League (2): 2002/2003, 2006/2007
UEFA Super Cup (2): 2003, 2007
VM i fotball for klubblag (1): 2007ChelseaPremier League (1): 2009/2010
FA-cupen (1): 2009/2010
FA Community Shield (1): 2009Paris Saint-GermainLigue 1 (1): 2012/2013Bayern MünchenBundesliga (1): 2016/2017Real MadridLa Liga (1): 2021–22
Copa del Rey (1): 2013/2014
UEFA Champions League (2): 2013/2014, 2021/22
UEFA Super Cup (1): 2014


== Referanser ==


== Eksterne lenker ==
(en) Offisielt nettsted 
(en) Carlo Ancelotti – kategori av bilder, video eller lyd på Commons 
(en) Carlo Ancelotti på Internet Movie Database 
(da) Carlo Ancelotti på Filmdatabasen 
(en) Carlo Ancelotti hos The Movie Database 
Carlo Ancelotti på Twitter 
Carlo Ancelotti på Facebook 
Carlo Ancelotti på Instagram 
(de) Carlo Ancelotti – Munzinger Sportsarchiv 
(en) Carlo Ancelotti – FIFA 
(en) Carlo Ancelotti – UEFA 
(fr) Carlo Ancelotti – LÉquipe 
(en) Carlo Ancelotti – Transfermarkt 
(en) Carlo Ancelotti – Transfermarkt (manager) 
(en) Carlo Ancelotti – national-football-teams.com 
(en) Carlo Ancelotti – WorldFootball.net 
(en) Carlo Ancelotti – Soccerbase.com 
(en) Carlo Ancelotti – Soccerbase.com (manager)
Golf under Sommer-OL 1900

Golf var for første gang en olympisk øvelse under sommer-OL i Paris i 1900. Det ble spilt en turnering for herrer og en for damer. Herrene spilte to runder (36 hull), mens kvinnene spilte en halv runde (9 hull). Spillere fra USA, Storbritannia, Frankrike og Hellas deltok.


== Medaljer ==


== Herrer ==


== Damer ==


== Eksterne lenker ==
Resultater og profilside Arkivert 1. februar 2014 hos Wayback Machine. på sports-reference.com
Tønnes Rolfsen

Tønnes Rolfsen (født 1736 i Benestad, død 1792 i Kristiansand) var skipsbyggmester og verftseier i Kristiansand. 
Han fikk i 1776 kongelig bevilling til å kjølhale, forhude, fortømre og reparere alle slags fremmede og egne skip. Rolfsens verft nevnes blant de store på Vestersiden i 1783, sammen med blant andre verftene til Niels Moe, Claus Mørch, Daniel Isaachsen og Thorn Reymert (Tønnes Rolfsens svigersønn). Verftet ble senere eid av bl.a. sønnene Abraham Rolfsen og Bernt Tobias Rolfsen, men ble senere solgt til O.P. Moe. 
Tønnes Rolfsen ble stamfar til skipsbyggerfamilien Rolfsen i Bergen, – se også Rolfsen (slekt).


== Litteratur ==
Karl Leewy: Kristiansands bebyggelse og befolkning i eldre tider (Kristiansand 1980-85)
Golf under Sommer-OL 1904

Golf var en olympisk øvelse i sommer-OL i St. Louis i 1904. Det var andre og siste gangen frem til Sommer-OL 2016 i Rio de Janeiro at golf var på OL-programmet. Det ble spilt to turneringer, en single- og en lagkonkurranse, begge for menn.


== Medaljer ==


== Single ==


== Lag ==


=== Medaljevinnerne, lag ===

Dato: 17. september 


== Eksterne lenker ==
Resultater og profilside Arkivert 17. september 2011 hos Wayback Machine. på sports-reference.com
Calmeyers gate (Oslo)

Calmeyers gate (1-15, 4-12) er en gate i Hausmannsområdet i bydel St. Hanshaugen i Oslo. Gaten er cirka 350 meter lang og går fra Youngs gate til Hausmanns gate. Strekningen mellom Youngs gate og Hammersborggata ble åpnet i 2000 i forbindelse med byggingen av den gården der Politidirektoratet og Sentrum politistasjon holder til. 
Gaten er fra 1852 oppkalt etter kjøpmann Mathias Calmeyer (1741–1801).


== Langs gaten ==
Politidirektoratet og Sentrum politistasjon med adresse Hammersborggata 12
Samfunnshuset med Oslo arbeidersamfunn og Sentrum Scene, med inngang fra Arbeidersamfunnets plass
Nr. 1 (Statens helsetilsyn fra 1987, tidligere Calmeyergatens Misjonshus, kjent også som konsertlokale) ligger mellom Bernt Ankers gate og Ebbells gate
Nr. 8 huser Rabita-moskeen, som ble etablert her i 2004.
Nr. 15b inneholder Jødisk Museum, åpnet i 2008 i bygningen i gårdsrommet der synagogen som ble stengt i 1942, holdt til
Utlendingsdirektoratet holder til i hjørnegården mot Hausmanns gate med adresse Hausmanns gate 21Langs gaten finnes ellers til enhver tid ca. fem serveringssteder og noen andre servicebedrifter.


== Se også ==
Synagogen i Calmeyers gate


== Referanser ==


== Litteratur ==
Oslo byleksikon
Nordahl Rolfsen

Johan Nordahl Brun Rolfsen (født 12. juni 1848 i Bergen, død 18. januar 1928 i Oslo) var en norsk forfatter og pedagog.
Rolfsen skrev Lesebok for Folkeskolen, som var det mest brukte læreverket i sin tid. Fra 1892, da den første kom ut, og fram til midten av 1950-tallet ble den trykt i mer enn 8 millioner eksemplarer. 
Rolfsen samlet en mengde barne- og ungdomslitteratur av flere forfattere for å gjøre det mer tilgjengelig, og han utga egne fortellinger og sanger. I syv år redigerte han Illustreret Tidende for Børn (1885–1894), hvor han la vekt på å presentere norsk litteratur for barn ofte ledsaget av gode illustrasjoner.


== Se også ==
Rolfsen (slekt)


== Bibliografi ==
Et utvalg av utgivelser:

1870 Fru Ida Hanssen
1874 Under Sneen (Vers og Prosa)
1880 En valkyrie (skuespill i fire akter)
1883 Prolog ved Holbergsbazarens aabning
1884 Fødselsdags-Kalender med citater af nordiske og fremmede forfattere
1886 Norske Digtere
1887 Sangene af Nordlandstrompeten
1888 Da jeg var gut – tre Fortællinger
1888 Vore Fædres Liv – Karakterer og Skildringer fra Sagatiden
1889 Prøver af en ny læsebog for den norske folkeskole
1890 Svein Uræd – eventyrkomedie i fem Akter – tonesatt av Ole Olsen og uroppført på Centralteatret samme år
1892 Læsebog for Folkeskolen
1893 Læsebog for Folkeskolen
1894 Billedbog – Barnevers med billeder
1894 Middelskolens forberedelsesklasser (smaaskolen)
1894 Lesebog for middelskolen 1894
1884 Kantate ved Holbergs monumentets afsløring
1895 Fremmede eventyr for norske børn


== Sangtekster ==
Kveldssang for Blakken (Fola fola Blakken) Melodi av Edvard Grieg
Hører jeg Sangen klinge,  (Oversettelse av Heinrich Heines tekst)
Havet (tonesatt av Edvard Grieg)
De norske fjell (tonesatt av Edvard Grieg)
Fedrelandssalme (tekst etter Runeberg ved Nordahl Rolfsen)
Milde Jesus, dine hender (oversettelse av Frans Michael Franzéns tekst til Jean-Jacques Rousseaus melodi, Norsk salmebok 2013 nr. 582)


== Referanser ==


== Eksterne lenker ==
Fola fola Blakken en biografi om Nordahl Rolfsen ISBN 978-82-7694-066-4
Brev til/fra Nordahl Rolfsen
Dagbladet kultur
Jason Euell

Jason Euell (født 6. februar 1977, Lambeth, London, England), er en fotballspiller med røtter fra både Jamaica og England. Han er midtbanespiller for Wimbledon, på lån fra Charlton, men har tidligere vært angriper. Han har spilt landskamper for Jamaica.
Euell var lærling i Wimbledon og fikk sin debut på A-laget i 1995. Proffkontrakten ble signert 1. juni 1995. Han ligadebuterte mot Southampton FC 28. oktober 1995, på hjemmebane i en kamp klubben tapte 1-2. Euell scoret Wimbledons eneste mål etter 63 minutter (foran 7 982 tilskuere). Samme sesongen scoret han også i 2-4 tapet mot Manchester United. Sesongen 1996-97 fikk han bare 7 ligakamper, men sørget blant annet for at Liverpool reiste hjem med 1-2 tap i bagasjen. I 1998-99 fikk han igjen stor oppmerksomhet etter å ha scoret i begge ligakampene mot Manchester United (1-5 borte og 1-1 hjemme). Denne sesongen fikk han samtidig sitt første røde kort, i FA-cupen mot Manchester City (1-0 hjemme 2. januar 1999). Han tilbrakte én sesong med klubben etter den rykket ned fra FA Premier League i 2000. Men 4. juli 2001 ble han kjøpt av Charlton Athletic for £4,75 millioner, og var dermed tilbake i elitedivisjonen.
Euell har spilt kamper for Jamaicas landslag, men spilte for Englands U-20 lag i FIFAs juniorverdensmesterskap i 1997. I tillegg kunne han valgt å spille landskamper for Barbados.
Han har vært en rollemodell for mange barn og unge som deler hans problem med å være døv. Selv om han bare er døv på venstre øre, har han ikke latt disfunksjonaliteten stå i veien, og har blant annet vært ambassadør i foreningen for «Døve innen sport» siden 1999, og har frontet forskjellige pengeinnsamlinger. 
Middlesbrough kjøpte ham 31. august 2006 for £300 000, en sum som kan stige avhengig av prestasjoner. Da han ankom Middlesbrough var hans første kommentar «I'm over the moon» (jeg er overlykkelig). Debuten fikk han borte mot Arsenal, da han hadde målgivende pasning til James Morrison i kampen som endte 1-1. Han har imponert voldsomt i den første tiden i klubben, og fått utmerkelsen «Man of the Match» ved flere anledninger.


== Referanser ==


== Eksterne lenker ==
(en) Jason Euell – Transfermarkt 
(en) Jason Euell – national-football-teams.com 
(en) Jason Euell – Soccerbase.com 
(en) Jason Euell – FootballDatabase.eu 
(en) Jason Euell – FBref 
Jason Euells offisielle webside på Icons.com
Jason Euell spillerprofil Arkivert 4. juli 2006 hos Wayback Machine. på BBC
Artikkel om overgangen til Middlesbrough
Artikkel om overgangen til Middlesbrough 2